cyanic-selkie/wikianc huggingface dataset:
Star Trek: Deep Space Nine
Handling
Mellompersonlige konflikter mellom hovedpersoner var noe Roddenberry forbydde i Star Trek: The Original Series og The Next Generation, men det er fremtredende i DS9. Dette var noe forfatterne for The Next Generation (mange skrev også for DS9) foreslo fordi de syntes at dette forbudet begrenset mulighetene for å skrive interessante historier. I DS9 valgte man derfor at hovedpersonene skulle komme fra mange forskjellige steder, slik at de hadde forskjellige prioriteringer, synspunkt og agendaer, som gjør at konflikter oppstår.
Unicode
Unicode bruker forskjellige metoder for å representere tegnene i filer. I UTF-32 brukes 32 bit per tegn for å representere hele dagens Unicode-tegnsett, mens i UTF-16, som brukes i nyere versjoner av Windows, deles tegnene opp i porsjoner på 16 bit. UTF-8 bruker sekvenser på 8 bit, og er gjort bakoverkompatibelt med 7-biters ASCII tegnsettet som brukes i en stor andel av verdens datasystemer, slik at det enkelt kan benyttes i en rekke operativsystemer og kommunikasjon over Internett.
Star Trek: Deep Space Nine
Handling
Flere av figurene har også sine egne demoner de må hanskes med og spesifikke bakgrunnshistorier. Jadzia Dax har for eksempel sju levetider med minner etter at hun ble forent med Dax-symbionten. Odo lengter etter å finne andre medlemmer av hans rase og han tror at han er den eneste. Senere finner han ut at hans rase er de ubarmhjertige lederne for Dominion og han blir revet mellom å slutte seg til dem, hans moralske prinsipper og at han blir forelsket i Kira Nerys. I mellomtiden strever Worf med sitt troskap til Føderasjonen og sitt eget folk (til og med mere enn han gjorde i The Next Generation) så vel som livet på stasjonen, som absolutt ikke er slik han forventet.
Unicode
Fordelen med Unicode er at det tillater flerspråklig kommunikasjon. Mens ASCII-baserte tegnsett hindrer brukeren i å skrive på flere språk innenfor ett og samme dokument, støtter Unicode de fleste språk en innenfor rimelighetens grenser kan tenkes å bruke i et datasystem. Dermed gjør Unicode det mulig å enkelt representere flerspråklig data elektronisk. For mange språk er det uten Unicode vanskelig eller umulig å finne applikasjoner som støtter det.
Historie
Opprinnelsen til Unicode dateres til 1987. Det er på denne tiden Joe Becker fra Xerox sammen med Lee Collins og Mark Davis fra Apple, begynte å utforske mulighetene for etablering av et universelt tegnsett.
Etter innspill fra Peter Fenwick og Dave Opstad, publiserte Joe Becker et utkast av et internasjonalt tegnsett system i august 1988 ved navnet Unicode. Han mente at navnet “Unicode” betyr et unikt, enhetlig og universelt tegnsett koding.
I dokumentet Unicode 88, presenterte Becker en 16-bit tegnsett modell. Unicode ble skapt for å imøtekomme behovet for en brukervennlig og pålitelig koding av verdenstekst. Unicode kan omtrent beskrives som "wide body ASCII" som har blitt strukket til 16 bit for å omfatte tegn fra alle verdens språk (16 bit per tegn var mer enn tilstrekkelig for dette formålet). Den originale versjonen med 16 bit per tegn ble basert på antagelsen at kun tegn som er i bruk på verdens basis bør kunne kodes. Historiske språk ble ikke tatt med i vurderingen.
Star Trek: Deep Space Nine
Priser og utmerkelser
Kritisk sett har serien mottatt mye anerkjennelse for figurene og handlingsutvikling. Til og med bipersonene i serien var godt utviklet. StarTrek.com beskrev, i en artikkel om Star Treks beste skurker, Gul Dukat som kanskje den mest komplekse og best utviklete skurken i Star Treks historie. Dukat var i fokus i flere episoder av serien, slik som i Waltz. I denne episoden har han blitt gal og han begynner å hallusinere. Et annet eksempel er Covenant hvor han er en messiansk gallionsfigur for en gruppe pah wraith-tilbedere.
Unicode
Historie
I begynnelsen av 1989, ble teamet som jobbet med Unicode utvidet med nye medlemmer som Ken Whistler og  Mike Kernaghan fra Metaphor, Karen Smith-Yoshimura og Joan Aliprand fra RLG, og Glenn Wright fra Sun Microsystems. Senere I 1990 ble også Michel Suignard og Asmus Freytag fra Microsoft og Rick McGowan fra NeXT en del av arbeidsgruppen. Mot slutten av 1990 var mesteparten av arbeidet med å kartlegge eksisterende tegnsett fullført, og et endelig utkast av Unicode var klart.
Unicode Consortium ble etablert i California, 3. januar 1991, og i oktober 1991 ble den første versjonen av Unicode som standard publisert. Den andre versjonen, som dekker også Han-ideografier, ble utgitt i juni 1992.
I 1996 ble en ny tegn-teknikk implementert i Unicode 2.0, slik at Unicode ikke lenger var begrenset til 16 bit per tegn. Dette økte Unicode-kodearealet til over en million kodepunkter, noe som tillot koding av mange historiske tegn (f.eks. egyptiske hieroglyfer) og tusenvis av sjelden brukte eller foreldede kinesiske tegn som opprinnelig ble utelukket fra Unicode.
Microsoft TrueType-spesifikasjonen versjon 1.0 fra 1992 brukte navnet Apple Unicode i stedet for Unicode som plattform-ID.
Kritikk
Unicode har mottatt en del kritikk for sin implementasjon av kinesiske tegn. Tegnene har varierende utseende i forskjellige asiatiske skriftspråk, mens Unicode har gitt samme kode til flere av disse variantene. Samtidig inkluderer Unicode flere tegn som ser relativt like ut på flere plasser, for å bevare kompatibilitet med eldre tegnsett. Eldre versjoner av Unicode manglet også en del kinesiske tegn, men dette har blitt korrigert i senere revisjoner. Kina har sågar brukt Unicode som basis for sitt nye nasjonale tegnsett GB18030, som kombinerer det eldre kinesiske tegnsettet GB2312 med Unicode. GB18030 kan anses å være en kinesisk ekvivalent av UTF-8.
Tastatur
Ulike operativsystemer gir på ulike måter adgang til å finne de ulike tegnsettene og deres assosierte koder. Operativsystemet Mac OS X gir enkel adgang til dette med tastekombinasjonen ⌘⌥T, mens Microsoft Windows har «Tegnkart» under tilbehørsmenyen. I Ubuntu trykker man CTRL+SHIFT+u og deretter koden. Flere linuxdistribusjoner er basert på UTF-8 fra filsystemet og oppover, mens mulighetene for å skrive det varierer.
Jonsokveien (Oslo)
Jonsokveien (1-21, 2-26) er en vei i Oslo på Simensbråten i bydel Nordstrand. Veien starter i Vardeveien og går til Brannfjellveien. Veien fikk sitt navn i 1936.
Antonio Damasio
Antonio Damasio (portugisisk António Rosa Damásio, født 25. februar 1944 i Lisboa) er professor i nevrovitenskap ved University of Southern California, hvor han er leder for Brain and Creativity Institute.
Biografi
Foruten å være en kjent forsker på flere områder innen nevrologi og nevrovitenskap, er Damasio forfatter av flere bestselgende bøker som beskriver hans vitenskapelig tenkning. Damasio studerte medisin ved Universitetet i Lisboa, der han også spesialiserte seg i nevrologi og fullførte sin doktorgrad.
Senere flyttet han til USA som stipendiat og han begynte ved Afasi Research Center i Boston. Damasio er medlem av American Academy of Arts and Sciences, National Academy of Sciences og Det europeiske akademi for vitenskap og kunst. Damasio har mottatt mange utmerkelser, blant annet Beaumont Medal fra American Medical Association, Nonino-prisen og i 2005 mottok han Fyrsten av Asturias' pris for naturvitenskap og teknologi. Damasio er gift med Hanna Damasio, hans kollega og hyppige medforfatter.
Bice Vanzetta
Bice Vanzetta (født 7. mars 1961), italiensk kvinnelig langrennsløper som deltok i de olympiske vinterleker 1988 i Calgary, 1992 i Albertville og 1994 i Lillehammer.
Knoppix
Knoppix er en Linuxdistribusjon som er basert på Debian. Distribusjonen skjer «live», det vil si at den kan kjøre fra DVD eller USB uten å være installert på datamaskinens harddisk. Tidligere ble distribusjonen også lansert på CD-ROM.
Bice Vanzetta
To år senere, under vinter-OL 1994 i Lillehammer vant hun en ny bronsemedalje i stafett. Sammen med Manuela Di Centa, Gabriella Paruzzi og Stefania Belmondo ble hun nummer tre på 4 x 5 km stafett bak Russland og Norge.
Knoppix
Operativsystemet er utviklet av Klaus Knopper. De tidligste utgavene av Knoppix var basert på Red Hat, men fra og med Versjon 2 er Knoppix basert på Debian. Knoppix er kjent for å ha god maskinvarestøtte. For datamaskin-eiere som vurderer å konvertere til Linux, mener mange at man bør prøve med Knoppix først. Også for profesjonelle brukere kan Knoppix være et nyttig hjelpemiddel til å reparere tidligere Linuxinstallasjoner eller til å redde data dersom det oppstår problemer. Også Windows-brukere vil kunne bruke Knoppix som rednings-CD, ettersom Linux støtter FAT og lesing av NTFS.
Bice Vanzetta
Hun er søster til Giorgio Vanzetta.
Knoppix
Versjon 4 DVD støtter også ISDN og DSL, og støtter dessuten skriving av NTFS på eksperimentell basis.
Indigirka
Indigirka (russisk: Индиги́рка) er ei elv i Republikken Sakha i Russland. Den er 1 726 kilometer lang og har et nedbørfelt på 360 000 km². Den munner ut i Østsibirhavet.
Elva fryser over i oktober og er islagt til mai-juni. Indigirka er meget rik på mange forskjellige sorter fisk. Viktigste elvehavner er Khonuu, Druzjina, Tsjokurdakh, Tabor. Det foregår leting etter og utvinning av gull i Indigirkabekkenet.
Historie
I 1892-1894 utførte Baron Eduard Von Toll geologiske undersøkelser i Indigirkas bekken (og også andre elver i Russlands østre deler) på vegne av Det russiske vitenskapsakademi. I løpet av et år og to dager dekket ekspedisjonen 25 000 km.
Orocarni
Orocarni er en fiktiv fjellkjede som er fra J.R.R. Tolkiens Midgard. Den var svært langt mot øst.
Orocarni fortsatte grovt sett linjen av Rødfjellene som var skapt valaene før Ardas symmetri ble ødelagt i valaenes krig mot Melkor.
På Orocarnis vestre skråning vokste Vill Skogen, og nær den var det en stor foss og en elv som fløt inn i innlandssjøen Helcar sjøen hvor bukten Cuiviénen lå, hvor alvene hadde våknet.
Ved deres nordre ende var Orocarni forbundet med Ered Engrin, og skapte en lignende formasjon som Ered Luin langt mot vest.
Fire av dvergenes syv fedre våknet opp i denne fjellkjeden.
Etter slutten av det første tidevervet forble Orocarni, og formet den østre enden av landet Rhûn.
En av elvene som hadde sitt opphav i Orocarni rant inn i innlandssjøen Rhûnhavet.
Fordi Orocarni var så langt mot øst ble de ikke besøkt av Eldaene, og Edain kom ikke det før det fjerde tidevervet. Orocarni er ikke nevnt i noen av historiene fra Vestmarks røde bok (Hobbiten og Ringenes herre).
Oannes
Oannes er en mytisk skikkelse som er omtalt av Berossos. Han ser ut til å være identisk med skikkelsen Adapa U-an, også kjent som Adamu sønn av Ea, i eldre skrifter fra Mesopotamia.
Oannes bar et fiskeskinn. Han holdt til i Persiabukta og kom opp av vannet om dagen for å lære menneskene skrivekunst og vitenskap.
Se også
Adapa
Tactical air navigation system
Tactical air navigation system (TACAN) er et navigasjonssystem for militære fly i NATO. Det gir brukeren avstand og retning til en bakkestasjon. Det er en mer nøyaktig versjon av VHF omnidirectional range /  distance measuring equipment (VOR/DME)-system, som gir avstands- og retningsinformasjon for sivil luftfart. Ved VORTAC-anlegg er DME-delen av TACAN tilgjengelig for sivil bruk.
Beskrivelse
TACAN kan generelt sies å være en militær versjon av VOR/DME-systemet, og opererer i frekvensbåndet 960-1215 MHz. Retningsinformasjonen i TACAN er mer nøyaktig enn standard VOR, siden TACAN bruker et to-frekvens prinsipp, med en 15 Hz overlagret med en 135 HZ komponent.
Avstandsdelen av TACAN opererer med samme spesifikasjoner som sivile DME-anlegg. For å redusere antallet anlegg, er TACAN-stasjoner ofte samlokalisert med VOR-anlegg. Disse samlokaliserte anleggene betegnes som VORTAC. Dette er en stasjon komponert av VOR for sivil retningsinformasjon, og en TACAN for militær retningsinformasjon, og militær/sivil avstandsinformasjon. TACAN-transponderen utfører funksjonen til DME, uten å måtte ha en separat, koallokert DME.
Nøyaktighet
Teoretisk skulle TACAN gi 9 ganger forbedrelse i nøyaktighet, sammenlignet med VOR. Operativ bruk har kun vist at forbedringen ikker er mer enn 1,5 til 2 ganger. Nøyaktigheten med 135 Hz modulasjon ±1° eller ±63 m ved 3,47 km avstand. Nøyaktigheten på DME-delen er 185 m (±0.1 nautisk mil).
Fordeler
Fordi retnings- og avstandsinformasjon er kombinert i ett system, gir det en enklere installasjon. Det kreves mindre plass, i motsetning til en VOR, som består av ett stort stort, komplekst antennesystem. Et TACAN-system kan teoretisk plasseres på en bygning, lastebil, ett fly eller skip, og være operativ i løpet av kort tid. TACAN brukes f.eks. på tankfly.
Ulemper
For militær bruk er ulempen mangelen på mulighet til å kontrollere RF-stråling (EMCON) og stealth. Maritime TACAN-operasjoner formet, slik at fly kan finne skipet, og land. Det er ingen kryptering, og fienden kan enkelt bruke avstands- og retningsinformasjon til å angripe et skip med TACAN.
Antenner
Det er to hovedtyper antenner for bakkestasjoner, mekanisk og elektronisk roterende. I et system med mekanisk rotasjon roterer antennen med 900 omdr./min., mens med elektronisk rotasjon, skapes strålingsdiagrammet ved å bruke flere antenneelementer i ring. Ett elektronisk system har ingen mekanisk slitasje på deler, krever mindre vedlikehold og er betydelig mer driftssikkert. Dersom antennen feiler, vil TACAN degraderes til kun DME-mode.
Fremtiden
Som andre typer flynavigasjonsutstyr, kan TACAN erstattes av satellittbaserte navigasjonssystemer. Av sikkerhetsmessige årsaker vil TACAN fortsatt brukes, og det er ingen erstatninger i overskuelig fremtid.
FC Barcelona Bàsquet
FC Barcelona Bàsquet er en spansk basketballklubb som tilhører idrettslaget FC Barcelona. Klubben ble grunnlagt den 24. august 1926. Barcelona har vunnet syv av de siste elleve spanske ligatitlene og i 2003 vant de den spanske ligaen, den spanske cupen og Euroleague.
Laget spiller sine hjemmekamper i Palau Blaugrana, som stod ferdig i den 23. oktober 1971. Andre lag som også spiller i den samme arenaen er Barcelonas håndball-, rullehockey- og futsallag.
Kjente spillere som har spilt eller fremdeles spiller for klubben er: Pau Gasol, Sony Seikali, Marc Gasol, Anderson Varejão, Juan Carlos Navarro, Šarūnas Jasikevičius, Dejan Bodiroga, Gregor Fučka, Ricky Rubio, Tony Massenburg og nylige anskaffede Nikola Mirotić.
Welfenschloss
Welfenschloss er et tidligere slott i bydelen Nordstadt i den tyske byen Hannover. Slottet ble bygd mellom 1857 og 1866 og tilhørte kongeriket Hannover. Siden 1879 har det vært sete for universitetet i Hannover, idag Gottfried Wilhelm Leibniz Universität Hannover.
Slottet er idag omgitt av et parkanlegg i landskapelig stil, den såkalte Welfengarten.
Warrenkommisjonen
Warren-kommisjonen ble nedsatt 29. november 1963 av president Lyndon B. Johnson for å undersøke omstendighetene omkring attentatet på President Kennedy i Dallas 22. november 1963.
Medlemmer av kommisjonen var høyesterettsjustitiarius Earl Warren (leder), Allen Dulles (tidligere sjef for CIA), Gerald Ford (senere president i USA), Hale Boggs, John J. McCloy, Richard Russell Jr. og John Sherman Cooper. Arlen Specter fra Philadelphia – senere senator for Pennsylvania – ble tilknyttet som rettslig rådgiver.
Warrenkommisjonens konklusjoner var omstridt allerede da rapporten ble lagt fram.
Det er skrevet et tusentall bøker om attentatet mot Kennedy, og det er lansert en rekke konspirasjonsteorier.
Skuddår
Et skuddår, eller skotår, er et år som har ett døgn mer enn et normalår: 29. februar. 2020 var skuddår, det neste blir 2024. Det er skuddår i hovedsak hvert fjerde år.
Jorden bruker i gjennomsnitt 365,24221065 døgn (epoke J2000.0) på én runde rundt solen (= ett tropisk år). For at dette skal passe inn med den gregorianske kalenderen, settes det inn skuddår. Et normalår har 365 døgn, med 28 døgn i februar. I et skuddår har februar ett ekstra døgn (skuddag), altså 29 døgn og dermed 366 døgn til sammen i hele året. Dette tilsvarer nøyaktig 52 uker og to døgn, dermed begynner det neste året to ukedager senere.
Grunnen til at det ekstra døgnet ble lagt til februar, og grunnen til at februar er så mye kortere enn de andre månedene, er at i den romerske kalenderen var mars opprinnelig den første måneden i året og februar den siste.
En kuriositet er at det «nye» døgnet ikke ble lagt sist i måneden, men som et dobbeltdøgn, 24. februar, hvor skuddagen var det første døgnet av disse to. Denne datoen ble av romerne kalt døgn 6 før Kalendaee i mars. Skuddagen ble da kalt det første døgnet 6 før Kalendaee i mars. Kalendaee var romernes navn på den første døgnet i måneden, og de regnet seg bakover fra Kalendaee, der døgn 1 før Kalendaee var Kalendaee selv (romerne hadde ikke «oppdaget» 0 ennå).
I den gregorianske kalenderen er det normalt skuddår hvert fjerde år – alle årstall som er delelige med 4 er skuddår, unntatt hundreårene (1700, 1800, 1900 osv.) som ikke er skuddår med mindre de er delelige med 400 (1600, 2000, 2400 osv.). Dermed ble 2000 et skuddår, mens 1900 ikke var skuddår og 2100 blir heller ikke skuddår. Dette kommer av at man runder av 365,24221065 til 365,2425 = 365 + 1⁄4 − 1⁄100 + 1⁄400 = 36597 ⁄ 400 (altså 97 skuddår i løpet av en 400-års periode, i motsetning til den julianske kalenderen som har 100 skuddår i løpet av en tilsvarende periode). Dermed får man skuddår hvert fjerde år og vanlige år hvert hundrede år, unntatt hvert firehundrede år, der det igjen er skuddår. Avrundingen fra 365,24221065 til 365,2425 gir ett døgn feil etter 3456 år (men i løpet av den tiden er det tropiske året blitt rundt 18,3 sekunder kortere).
Den gregorianske fordelingen av skuddår ble innført i Norge mandag 1. mars 1700. I Norden ble år 2000 det første hundreåret som var skuddår etter at den gregorianske kalenderen ble innført.
Ifølge tradisjonen kan kvinner fri til menn 29. februar. Skottland etablerte denne dagen da en kvinne kunne fri til en mann i 1288. Om han sa nei ble han ilagt en bot.
Bestemødre mot atomvåpen
Bestemødre mot atomvåpen var en aktivistgruppe sammensatt av bestemødre fra Oslo-området som fra 1983 i 20 år hver onsdag i skoleåret demonstrerte mot atomvåpen på Stortings plass.
Mot slutten av 1980-årene ønsket deler av gruppen å utvide virksomheten utover atomvåpenperspektivet. Gruppens offisielle navn ble etterhvert Bestemødre på Stortings plass mot atomvåpen og vold. Gruppen ble nedlagt i september 2003 da mange av medlemmene ble for gamle, men to av medlemmene tok opp igjen arbeidet i Bestemødre for fred.
Blant deltagerne var Nini Haslund Gleditsch og Henriette Bie Lorentzen.
Litteratur
Randi Aas: Bestemødrene på Stortings plass, Emilia forlag, 2006
Elvestad
Noen kaller Elvestad et tettsted, men det er muligens å dra begrepet «tettsted» litt langt. Elvestad er et geografisk avgrenset område rundt selve veikrysset (i realiteten et «søkk» eller en «dal» som er maksimalt et par kilometer bredt). Stedet har antagelig fått dette navnet mye på grunn av Hobølelva, som et stykke følger riksvei 120 og sammen med denne krysser E18 ved Elvestadkrysset.
Ronnie Clayton
Ronald Clayton (født 5. august 1934 i Preston – død 29. oktober 2010) var en engelsk fotballspiller.
Han spilte hele karrieren i Blackburn Rovers. Mellom 1951 og 1969 spilte han 581 ligakamper og scora 15 ligamål fra sin posisjon på midtbanen. Mellom 1955 og 1960 spilte han 35 landskamper for. Han var med i troppen til England i fotball-VM 1958, men han spilte ingen kampen.
Morbier (ost)
Morbier er en halvhard ost fra Jura i Frankrike, som uvanlig nok har et lag av treaske i midten. Før benyttet gjeterne sot fra ystekaret for å skille morgen- og kveldsmelken fra hverandre, og dette ble så til Morbier-osten.
Nå produseres ikke osten på denne måte, men osten deles fortsatt i to deler og et lag av aske og salt tilsettes for å få fram det karakteristiske utseendet. Osten er produsert av pasteurisert eller upasteurisert kumelk. Den er ganske mild i smaken, men flere smaker fremtrer om den romstempereres. Fettgehalten ligger på 45% i tørrmassen.
Vestby (tettsted)
Vestby er et tettsted og administrasjonssenteret i Vestby kommune i Akershus i Viken fylke. Tettstedet har innbyggere per 1. januar. Europavei 6 og Østfoldbanen går gjennom Vestby.
Suolahti
Suolahti er en tidligere kommune i det finske landskapet Mellersta Finland. Kommunen hadde innbyggere i 2004. Suolahti var en finskspråklig kommune.
Vestby (tettsted)
Vestby ligger omtrent 7 kilometer sørvest for Ås, 9 kilometer sørøst for Drøbak, 14 kilometer sør for Ski, 20 kilometer nord for Moss, og 40 kilometer sør for Oslo.
Suolahti
Suolahti er et industristed ved sydbredden av innsjøen Keitele. De største bedriftene i Suolahti er traktorfabrikken Valtra og kryssfinerfabrikken til konsernet Finnforest.
Vestby (tettsted)
Området rundt Vestby stasjon kalles sentrum, mens øvrig bebyggelse sør for togskinnene kalles Sole. På venstre side av E6 ligger Pepperstad. Området nord for sentrum kalles Randem. Vest for tettstedet står Vestby kirke.
Gérardmer
Gérardmer [] er en by og kommune i departementet Vosges i Lorraine i regionen Grand Est øst i Frankrike. Byen ligger 670 moh..
Suolahti
Den 1. januar 2007 ble kommunene Suolahti og Sumiainen slått sammen med byen Äänekoski.
Sichuanbassenget
I tillegg til å være et dominant geografisk særtrekk i regionen, er Sichuanbassenget også et kulturområde med unike skikker, matkulturer og dialekter. Det kalles også «Det røde bekken».
Sichuanbassenget er berømt for risdyrking. Det er også den viktigste gassproduserende regionen i Kina.
Gérardmer
Historie
I 1875 fikk Gerardmer Frankrikes første turistkontor. Siden den gang har byen presentert seg son «Vogesenes perle». Folk fra Paris fant stedet attraktivt for ferier, og kunne komme seg dit med den nye jernbanen.
Sichuanbassenget
Sichuan bassenget er omgitt av fjell på alle sider. Det består av åser og elvesletter, og flere store elver munner ut i Chang Jiang (Yangtze), som går gjennom sørlige del av bassenget. Den seismisk aktive Longmenshanforkastningen som forårsaket den katastrofale jordskjelvet i Wenchuan 2008 går langs den vestlige grense til bassenget, og adskiller det fra Tibets høydeområder i vest.
Jalcomulco
Jalcomulco er en kommune sentralt i den meksikanske delstaten Veracruz. Den befinner seg 29 km fra delstatshovedstaden Xalapa. Jalcomulco er et populært turistmål, og er mest kjent for rafting i elva Río Antigua. Det tilbys også en rekke andre utendørsaktiviteter, som klatring og terrengsykling.
Sichuanbassenget
Urtre (Metasequoia glypostroboides) ble oppdaget her i 1944. Bassenget har minimalt med regn fra juni til august. Sichuanbassenget har ikke bare minimal i nedbør, men det mangler også variasjon i vegetasjon.
Gérardmer
Historie
Under annen verdenskrig ble Gerardmer svært heftig rammet. Stedet ble okkupert av de tyske styrker den 22. juni 1940. Den 17. november 1944, da de allierte var i anmars, trakk tyskerne seg tilbake etter å ha satt byen i brann og sprengt vann- og elektruisitetsanleggene. Da de franske styrke ankom 19. november var 85 % av byen ødelagt. Den ansvarlige tyske general Hermann Balck ble i 1950 dømt in absentia til 20 års tvangsarbeid av militærdomstolen i Partis, men måtte aldri begynne på noen soning av straffen.
Jalcomulco
Kommunen hadde 4 940 innbyggere i 2010. Den har et areal på 58,40 km².
Gérardmer
Befolkningsutvikling
Antall innbyggere i kommunen Gérardmer
Jalcomulco
Navnet Jalcomulco er nahuatl og betyr «Grop i sanda».
Aspera Hiems Symfonia/Constellation/My Angel
Aspera Hiems Symfonia/Constellation/My Angel (utgitt 2002) er det andre samlealbumet til det norske black metal bandet Arcturus. Låtene «Deep Is the Skies» og «Cosmojam» er tidligere aldri utgitt. Albumet er satt sammen av de to EPene My Angel og Constellation, og debutalbumet Aspera Hiems Symfonia.
Widukind von Corvey
Widukind von Corvey (født omkring 925, død 973 i Corvey) var en betydningsfull saksisk benediktinermunk og krønikeforfatter som frembragte den mest sentrale historiske kilde for den tyske huistorie frem til hans samtid.
Han var forfatteren av krøniken Res gestae saxonicae som inneholder historien til folkene i Sachsen. Verket er en av de viktigste og mest diskuterte kilder fra Det ottonianske dynasti. Det er også i dette verk den tidligste beretning om den danske Harald Blåtanns omvendelse til kristendommen finnes.
Bakgrunn
Navnet kan tyde på at han muligens var en etterkommer av den saksiske leder og nasjonalhelt Widukind som er nevnt i de kongelige frankiske annaler, og som hadde kjempet mot Karl den store i krigen mellom ham og sakserne 777-785. Kronikøren Widukind oppsøkte benediktinerklosteret i Corvey i den westfalske delen av Sachsen rundt 940-942, trolig for å bli lærer. Det har vært antatt at han da var omkring 15 år, men nyere undersøkelser antyder at han kan ha kommet dit som barn. I 936 døde Henrik Fuglefangeren, den første øst-frankiske kongen i det ottonianske dynasti og ble etterfulgt av sin sønn Otto I av Det tysk-romerske rike (Otto den store).
Otto Is karriere som den ubestridte herskeren i et tysk rike mot de motvillige hertugene gjorde et voldsomt inntrykk på den unge benediktinermunken.
Res gestae saxonicae
Det er ikke bevart noen skrifter av Widukind før han begynte sin Res gestae saxonicae.Verket kom opp i tre bøker.
Widukinds politiske synskrets er innskrenket, men han er i de opplysninger han gir sannferdig og pålitelig. I stilen søker han å etterligne Sallustius. Han dediserte krøniken til abbedisse Matilda av Quedlinburg (ca. 955-999), datter av keiser Otto den store, som selv var en etterkommer av den saksiske leder Widukind. Det er mulig at hans intensjon var å frembringe et fyrstespeil.
Krøniken ble skrevet etter at Otto ble kronet til keiser av Det tysk-romerske rike av pave Johannes XII den 2. februar 962, men denne hendelsen er ikke nevnt. Sakseren Widukind var stolt av sitt folk og sin historie og i sin innledning utelater han alle romerske hendelser, blant annet i forhold til kong Henrik I av Sachsen. Pavestolen nevnes heller ikke. Krøniken omhandler tiden fram til Ottos død 7. mai 963.
Widukind døde trolig i Corveyklosteret.
Litteratur
Monografier
Artikler
Leksika
Port Harcourt
Port Harcourt (igbo: Ụ́gwụ́ Ọ́chá) er hovedstaden i delstaten Rivers State i Nigeria. Den ligger langs elven Bonny og er lokalisert i Nigerdeltaet. I henhold til folketelling av 2006 hadde Port Harcourt en befolkning på 1,382,592. Havnen, som første stavelse i navnet indikerer, ble bygget i 1912, og fikk sitt offisielle navn i august 1913 da Nigerias guvernør, Frederick Lugard, kalt den for Port Harcourt til ære for Lewis Vernon Harcourt, daværende britiske kolonisekretær.
Området som ble Port Harcourt i 1912 var tidligere landbruksområde for det igbotalende ikwerrefolket. Koloniadministrasjonen i Nigeria opprettet havnen for å eksportere kull fra kullgruvene i Enugu, 243 km nord for havnen, og knyttet til den britiskbygde jernbanen Eastern Line.
I 1956 ble det oppdaget petroleum (råolje) i kommersielle kvantiteter i Oloibiri, og Port Harcourts vekst og økonomi ble vendt til utskiping av petroleum. Første frakt av nigeriansk olje fra havnen skjedde i 1958. På grunn av den nigerianske oljeindustrien ble Port Harcourt ytterligere utbygd med veier og boligblokker. Oljefirmaer som fortsatt har kontor i Port Harcourt er blant annet Royal Dutch Shell og Chevron. Byen har Nigerias største oljeraffineri, som er et av landets viktigste handelsvarer og den største eksportartikkelen.
Port Harcourts hovedflyplass er Port Harcourt International Airport, lokalisert i utkanten av byen ved forstaden Omagwa. Den har blitt kåret til klodens verste flyplass, grunnet sin «mangel på sitteplasser, dårlig service, elendig luftkondisjonering og beskyldninger om at de ansatte skal være korrupte.» Nigerias flyvåpen, Nigerian Air Force (NAF), har base på den andre flyplassen i området.
Den fremste institusjonen for utdannelse er Universitetet i Port Harcourt som håndtrer opp til 40,000 studenter.
Life-Size
Life-Size er en film fra 2000, regussert av Mark Rosman. Filmen handler om en jente som ønsker å bringe sin mor til live. Hun skal fremsi en trylleformel, men noe går galt, og en dukke kommer til live isteden.
Sammendrag
Casey Stuart (spilt av Lindsay Lohan) spiller på skolens fotballag i syvende klasse. Siden moren døde for to år siden, har Casey unngått hennes tidligere venner, og krangler ofte med en gutt på fotball-laget deres. Casey ønsker å bringe moren tilbake til livet, og i en lokal bokhandel oppdager hun en bok om magi med et avsnitt om å gjenopplive de døde. Etter bokens instruksjoner samler Casey forskjellige gjenstander fra morens liv. Oppstandelsen saboteres ved ett uhell når Drew Mitchell (spilt av Anne Marie Loder) en kvinne som er interessert i Caseys far Ben (spilt av Jere Burns) gir Casey en dukke formet som en vakker ung kvinne. Dukken har veldig mye forskjellig tilbehør, inkludert antrekk som passer ulike karrierer innen politi, sykehus eller romfart.
Når Casey forbereder seg på å gjenopplive moren sin, er Drew innom for å gi henne dukken til bursdagen hennes og bruker morens hårbørste til å børste dukke-håret. Med tråder fra dukken som ligger igjen på børsten når Casey uttaler de magiske ordene, fungerer magien på dukken i stedet for på Caseys mor, og Casey våkner neste morgen og oppdager dukken i full størrelse og menneskelig form (spilt av Tyra Banks) og dukken er spent på å være et menneske. I løpet av de neste dagene kjøper dukken, som heter Eve, klær ved det lokale kjøpesenteret, stopper en lastebil som nesten kjører over Casey, og spiser mat for første gang, forsøker å gjøre sekretær-arbeid, og setter nesten deres kjøkken i brann.
Dukken hjelper også Casey med å håndtere tapet av moren hennes. I mellomtiden oppdager Casey at hun behøver det andre bindet fra den magiske boken for å reversere den første trylleformularen som førte Eva til live. Men Casey og Eve har gradvis blitt nære venner. Når den andre magiske boken endelig dukker opp ved den lokale bokhandelen, har Casey derfor bestemt seg for at hun liker Eve, så hun lar være å kjøpe boken. Men på grunn av alle vanskelighetene med å være menneske bestemmer Eva seg for å angre trylleformularen selv.
Koptisk kunst
Koptisk kunst vokste frem i romertidens Egypt med kristendommens utbredelse. Koptiske kristne brukte fra 300-tallet det gammelegyptiske ankh, symbolet for liv, som et koptisk kors.
Kopterne var lite påvirket av hellenismen som var dem fremmed. Slik sett var det natur at klostervesenet oppstod i Egypt som de undertryktes protest mot sine dekadente herrer. De egyptiske bøndene som skapte den koptiske kunsten, hadde glemt eller tok avstand fra gammelegyptisk kunst, og gresk-klassisk kunst var dem fremmed, så de skapte sin egen, en ofte svært livaktig og variert tradisjon. Kopterne la for dagen en særlig evne til utskjæring av bladverk og geometriske motiver som skapte et spill mellom lys og skygge, frembrakt av intrikate mønstre som minner om irsk-keltisk ornamentering. Denne abstrakte tradisjonen var årsak til at noen av verdens fineste islamske kunstverker er å finne i Egypt.
Den kristne kunst i Egypt kan inndeles i to faser. Innen den arabiske erobring i 641 var den stedlige kunst mest å betrakte som en lokal variant av bysantinsk kunst, med elementer fra eldre tiders egyptiske kunst. Etter erobringen utviklet den seg videre og fikk sin blomstringsperiode fra 600-tallet til 800-tallet. Med tiltagende islamisering av den egyptiske befolkning gikk det nedover med den koptiske kunsten fra 1200-tallet.
De koptiske gravskulpturene inntar stive stillinger. I veggmaleriet har man benyttet matte fargeflater for å fremstille dekorative dyre- og planteformer og primitive menneskeskikkelser med stirrende øyne og tunge øyenbryn. Et stort antall tekstiler i samme stil er blitt bevart for ettertiden.
Viktige bygninger er de røde og hvite klostrene ved Sohag (cirka 440) samt 1000- og 1100-tallskirkene i Kairos gamle bydel. Tidlige treskipede bygninger av basilikatype ble utviklet til et karakteristisk koptisk, celleformet anlegg med et stort antall sidekapeller.
Sudden death
Sudden death er en metode for å kåre vinneren i et mesterskap eller en turnering som ellers ville endt uavgjort. Ved uavgjort etter full tid forlenges konkurransen inntil en av deltagerne (eller et av lagene) tar poeng og dermed vinner.
Giuseppe Cesari
Giuseppe Cesari (født i 1568 i Roma, død 3. juli 1640 i Roma), kalt il Cavalier d'Arpino, var en italiensk maler i manierismen og barokken.
Cesari fant inspirasjon i Federico Zuccaris manieristiske maleri. Han var vel ansett inntil Annibale Carracci og Caravaggio forårsaket en reaksjon i smaken. Arbeider av Cesari finnes i adskillige av Romas og Napolis kirker. Hans mest hyllede verk er «Scener fra den romerske historien» (1591–1636) i Palazzo dei Conservatori på Capitolium. Mosaikkene i Peterskirkens kuppel bør også nevnes.
Cesari har fått sitt siste hvilerom i San Giovanni in Laterano i Roma.
Revolvermagasinet
Revolvermagasinet er et norsk humorprogram med Charlo Halvorsen, Stig Holmer og Otto Jespersen som ble sendt NRK Radio fra 1988 til 1992. Programmet gikk på P1 og ble de første årene sendt på fredagskvelder, mellom klokken 23 og midnatt. Fra høsten 1991 ble det kjent under navnet Nye revolvermagasinet og gikk på onsdagskveldene. En rekke kjente politikere og kulturpersonligheter ble intervjuet i programmet. Gjestene fikk sjelden slippe til og spørsmålene var gjennomgående useriøse. Programmet hadde undertittelen «et oppgjør med virkeligheten».
Andre som medvirket i programmet var Øystein Bache, Rune Gokstad, Jan Pande-Rolfsen, Svein Byhring og Cille Biermann.
Programmet ble i løpet av de årene det gikk blant de mest populære underholdningsprogram på radio. Dagbladet kåret det til «Norges tøffeste radioprogram noensinne».
Revolvermagasinet ble sendt fra 16. september 1988 til 27. mai 1992. Deler av programmet ble sendt i reprise i 2003.
Det ble også gitt ut en CD og en kassett med høydepunkter fra programmet.
CCD
CCD (engelsk: Charge-coupled device) er en type elektronisk halvlederbrikke som benyttes blant annet i digitalkameraer og innen astronomi (fotometri, spektroskopi). CCD består av en integrert krets med rekker av sammenkoblede kondensatorer.
CCD-brikken ble funnet opp i 1969 av Willard Boyle og George E. Smith ved AT&T Bell Labs.
Puma (stormpanservogn)
Puma er en tysk stormpanservogn utviklet og produsert av Projekt System & Management GmbH (PSM), et selskap deleid 50/50% av Krauss-Maffei Wegmann og Rheinmetall. Den første førproduksjonsmodellen sto ferdig i desember 2005, og den tyske hæren har bestilt 410 kjøretøyer, som etter planen skal komme i tjeneste fra 2010.
Tidligere har Puma vært kjent som Igel og Neuer Schützenpanzer (NsPz). Puma skal erstatte den tyske hærens Marder 1, som har vært i tjeneste siden 1971 og nå begynner å nærme seg slutten på økonomisk drift.
Historie
Prosjektorganisasjonen PSM for å utvikle Puma eies av Krauss-Maffei Wegmann og Rheinmettall Landsysteme, og er basert i Kassel i Tyskland. Utviklingen av kjøretøyet foregår under et program autorisert av den tyske forbundsdagen i 2002.
I desember 2004 godkjente Bundestag produksjon av de første fem kjøretøyene, og prototypen skal etter planen leveres i mai 2006, med den påfølgende førproduksjonsserien fra sent i 2006 til midt i 2007. Et totalt antall på 410 kjøretøyer skal produseres for den tyske hæren, og Puma skal i tjeneste fra 2010.
Teknisk
Vognføreren sitter framme til venstre i skroget. Vognkommandøren og skytteren sitter side-om-side bak vognføreren, og deres kontrollstasjoner er fullstendig redundante. Infanterilaget sitter bak disse igjen, langsetter kjøretøyet med ansiktet inn mot senterlinjen. Bak i kjøretøyet er det en stor rampe. Spesielt for Puma er at alle ombord sitter i det samme rommet; det er ikke avdelte rom for vognfører, for eksempel.
Pansringen leveres i flere forskjellige konfigurasjoner, etter hva som ønskes av beskyttelse i forhold til mobilitet.
Vogna er bestykket med en Mauser 30/2 ABM 30 mm maskinkanon. Den er montert i et fjernstyrt tårn. 200 skudd ligger klare til kanonen, og 200 skudd til kan lagres i skroget. Kanonen har en ildtakt på 200 skudd i minuttet, og det er to separate matemekanismer, noe som gjør at skytteren kan bytte ammunisjonstype uten å lade om kanonen. En 5,56 mm mitraljøse er montert koaksialt med hovedskytset, og har 1000 skudd klart til bruk.
Motoren er en MTU High Power Density 892 dieselmotor på 800 kW. Den driver beltene gjennom en hydrodynamisk kraftoverføring. Hjulopphenget er hydropneumatisk.
Hvitgumpseiler
Hvitgumpseiler (Apus caffer) er en fugl i seilerfamilien. Som andre seilere kan den minne om en taksvale, er den ikke beslektet med denne spurvefuglen. Likhetene mellom svaler og seilere skyldes konvergent evolusjon som reflekterer liknende levevis.
Seilere har svært korte bein som de bare bruker for å klamre seg fast til loddrette flater. De setter seg aldri frivillig på bakken, og tilbringer det meste av livet på vingene. De lever av insekter de fanger i nebbet. De drikker også mens de er på vingene.
Hvitgumpseilere hekker i Afrika, sør for Sahara, og har utvidet sitt leveområde til Marokko og det sørlige Spania. Populasjonene i Spania, Marokko og det sørlige Afrika er trekkfugler. Fugler i tropisk Afrika er standfugler, bortsett fra sesongmessige forflytninger.
Denne arten okkuperer reirene til småseilere og enkelte svalearter. I Europa utnytter den vanligvis reirene til amursvale, men sør for Sahara blir også arter som trådhalesvale parasittisert. Enten blir reirenes opprinnelige eiere drevet bort, eller så blir hvitgumpseilerne værende og nekter å flytte ut. Så snart reiret er okkupert, fôres det med fjær og spytt, og de legger ett eller to egg.
Hvitgumpseilerens habitat er bestemt av vertsfuglenes habitat, og er derfor vanligvis kunstige strukturer som broer og bygninger.
Denne 14-15,5 cm lange arten har, som sine slektninger, en kort kløftet hale og lange, bakoverbøyde vinger som minner om en boomerang. Den er helt mørk bortsett fra en blek strupeflekk og en smal, hvit undergump.
Veitvet senter
Veitvet senter er kjøpesenter på Veitvet i bydel Bjerke i Oslo. Senteret ligger på sørsiden av Trondheimsveien drøyt fire kilometer øst for Sinsenkrysset.
Her ligger Veitvet ungdomssenter og Norges største bowlinghall, Veitvet Bowlingsenter. Senteret inneholder også matbutikkene Kiwi og REMA 1000, lege- og tannlegesenter, blomsterbutikk, apotek, post i butikk, frisørsalong, samt en rekke kontorer.
Historie
Senteret ble åpnet 13. november 1958 av daværende ordfører Rolf Stranger, og er betegnet som Norges første kjøpesenter. Det ble reist som en del av planen om å få folk ut av sentrum, og med 12 000 kvm var Veitvetsenteret Nord-Europas største kjøpesenter. I nyere tid har det tapt kunder til Linderud senter, som ikke er langt unna og har vinmonopol.
Senteret hadde opprinnelig lokaler for kirke, festsal, ungdomssenter, Deichmanske bibliotek, bowlinghall, musikkskole, apotek, lege, tannlege, advokat, frisør, skomaker, bank, restaurant og egen lokalavis (Akers Avis Groruddalen) i tillegg til allslags butikker, samt speiderhus, parktantehus (barnepark) og skole. Før senteret ble bygget hadde Veitvets over syv tusen innbyggere kun hatt en butikk på 60 kvm. Da Linderud senter åpnet, ble Veitvet senter mindre brukt fordi Linderud senter var mer moderne og større. Flere ting som biblioteket ble lagt ned. I 2011 ble det etablert et selvdrevet bibliotekkonsept kalt «Bok på Veitvet» for å erstatte det gamle biblioteket.
«Bok på Veitvet» var et pågående prosjekt initiert av en tverrfaglig gruppe, bestående av kreative leietagere i kontorfellesskapet Kulturhagen. Kulturhagen holdt til i de tidligere kontorlokalene til sosialkontoret på Veitvet senter fra 2010 til 2012. Prosjektgruppen besto av arkitekter, kunstnere og en kostymedesigner. Konseptet var tenkt som en prototype på hvordan et lokalmiljø kunne skape selvorganiserte bibliotekalternativer. «Bok på Veitvet» føyde seg inn i rekken av flere liknende initiativer som har blitt igangsatt både i Norge og internasjonalt. Også andre av disse prosjektene er initiert av kunstnere. 22. september 2013 holdt «Bok på Veitvet» sin offisielle åpning inne på torget på Veitvet senter. Prosjektet holdt det gående til 12. mars 2016, da bokamfiet ble donert videre til et frivillighetsprosjekt på Romsås.
Senteret har også fått en egen scene på torget. Denne ble blant annet benyttet under en mindre alternativmesse i august 2012, som var det første av sitt slag inne på sentertorget.
Høsten 2012 ble det vedtatt at Veitvet skal få sin egen frivillighetssentral. Det skal også bygges et eget kultur- og nærmiljøsenter inne i senterhallen.
Rådhuset Pub & Spiseri lå i mange år på Veitvet Senter, men gikk konkurs i januar 2012. Da tok lokale krefter over bedriften, som fra og med mai/juni 2012 heter Villa Veitvet Café & Pub.
Kong Abdulaziz-universitetet
Kong Abdulaziz-universitetet (arabisk: جامعة الملك عبد العزيز‎ ǧāmiʿat al-malik ʿabd al-ʿazīz) ble stiftet i 1967 i Jidda som et privat universitet, av blant annet sjeik Muhammad Abu Bakr Bakhashab Pasha og Hamza Bogary. Et statlig universitet ble det i 1971.
Tidligere studenter er blant annet Osama bin Laden.
CF Os Belenenses
Clube de Futebol Os Belenenses (normalt bare kjent som CF Belenenses eller bare Belenenses) er en portugisisk fotballklubb fra hovedstaden Lisboa og bydelen Belém, der av navnet, som betyr «De fra Belém». Klubben spiller i den portugisiske eliteserien Primeira Liga, og har hjemmebane på Estádio do Restelo. Klubben ble grunnlagt den 23. september 1919, og har siden da vunnet et portugisisk mesterskap samt tre cuptitler.
Strømme skole
Strømme Skole ligger på Søm i Kristiansand. Det er en barneskole med 1. til 7.klasse. Det går ca. 370 elever der. Strømme skole har stor skolegård med fotballbane og håndballbane. Det finnes også en apejungel.
Steinkjer Fotballklubb
Steinkjer Fotballklubb (SFK, stiftet 29. mai 1910 som Steinkjer Idretts- og Fotballklubb (SI & FK), er en fotballklubb fra Steinkjer som i 2011 rykket ned til 3. divisjon fotball for menn. I 2019 rykket laget ned til 4. divisjon fotball for menn. Dette er det laveste nivået klubben noensinne har vært på. Lagets hjemmebane er Guldbergaunet Stadion, hvor publikumsrekorden på 13,997 tilskuere ble satt i semifinalen i cupen i 1970. Blant klubbens profiler de siste årene, kan man nevne Rune Ertsås, Karl Morten Eek, Brede Moe og Bendik Bye. Trener i 2020-sesongen er svenske Mathias Nylund.
Historie
Steinkjer hadde sin beste periode på begynnelsen av 1960-tallet. Sesongen 1961/62 tok klubben sølv i Hovedserien, som den øverste divisjonen het da, slått av Brann. Samme sesong hadde klubben ni spillere i ulike landslag (Øyvind Dahl, Roar Eidem, Oddmund Bjørge, Edgar Stakset, Jan Forness, Jens Rosenlund, Olav Håkon Blengsli og Øystein Verstad og Arne Kotte). Etter å ha vært nære opprykk fra 2. til 1. divisjon (dagens Eliteserie) flere ganger midt på 70-tallet, lyktes det i 1977, men Steinkjer rykket ned igjen ved sesongslutt i 1978. Kjell Fiske, Dag Roar Austmo (ble senere seriemester med Vålerenga i 1981, 1983 og 1984), Geir Jenshus (spilte senere 74 kamper for Rosenborg), Finn Roy Vådahl, Tor Brevik (senere seriemester med Vålerenga, i 1981, 1983 og 1984) og Joar Vaadal (senere cupmester i 1985 og seriemester i 1986 med Lillestrøm) var blant profilene i denne perioden, de fire sistnevnte spilte også på landslaget. Gunnar Dybwad var en viktig spiller for Steinkjer på 50- og 60-tallet, og han var den første spilleren fra en klubb nord for Trondheim som spilte på landslaget.
Totalt har Steinkjers fotballag spilt åtte sesonger i den øverste divisjonen. Fem ganger har de spilt semifinale i cupen – 1961, 1970, 1976, 1977 og 1983. Sju ganger har klubben spilt kvartfi­nale.
Steinkjer I&FK har hatt en spiller på det norske A-landslaget for kvinner, Marit Furuli.
Tidligere sesonger
Grønt markerer opprykk, mens rødt er nedrykk.
Trenere
Steinkjer FK har hatt to tidligere Manchester United-spillere som managere, Bill Foulkes (fram til 1981) og Tony Dunne (1981 til 1983).
Tun
Tun er et tettsted i Lidköping kommune i Västra Götalands län i landskapet Västergötland i Sverige. I 2010 hadde tettstedet 206 innbyggere.
Swaziland under Sommer-OL 1996
'Swaziland under Sommer-OL 1996. Seks sportsutøvere fra Swaziland deltok i tre sporter, blant annet boksing og friidrett i Sommer-OL 1996 i Atlanta. Det var femte gangen som Swaziland deltok i et OL, de vant ingen medaljer.
Odvar Nordlis regjering
Odvar Nordlis regjering ble utnevnt 15. januar 1976 og satt til 4. februar 1981.
Mika Kuusisto
Mika Kuusisto (født 13. desember 1967 i Jurva), finsk langrennsløper som deltok i de olympiske vinterleker 1992 i Albertville.
Kuusisto vant en olympisk bronsemedalje i langrenn under vinter-OL 1992 i Albertville. Han var med på det finske stafettlaget som kom på tredjeplass på 4 x 10 km stafett for menn, bak Norge og Italia. De andre på laget var Harri Kirvesniemi, Jari Räsänen og Jari Isometsä.
Konrad Niedźwiedzki
Konrad Łukasz Niedźwiedzki (født 2. januar 1985, Warszawa) er en polsk skøyteløper.
I OL i Torino, Italia i 2006 ble Konrad Niedźwiedzki nr. 13 på 1,000 meter og nr. 12 på 1,500 meter. I VM allround i Calgary i 2006 ble Niedźwiedzki nr. 8.
Order of the British Empire
The Most Excellent Order of the British Empire (norsk: Den britiske imperieordenen) er en britisk ridderorden stiftet 4. juni 1917 av kong Georg V av Storbritannia til belønning av sivil og militær krigsinnsats. Bakgrunnen for opprettelsen av ordenen var behovet for å anerkjenne særlig sivil innsats i forbindelse med den første verdenskrig. Tildelingskriteriene er senere utvidet til å omfatte fortjenester av alle slag. Det ble i 1918 etablert en egen militær avdeling. Ordenen har nest lavest rang av de britiske ridderordenene, og har langt flere medlemmer enn de andre. Ordenen tildeles borgere av Storbritannia og av land i Samveldet av nasjoner som gjør bruk av det britiske ordensvesen. Andre lands borgere kan også tildeles ordenen; slike utnevnelser regnes som ekstraordinære æresutnevnelser. Regjerende monark er ordensherre, mens et medlem av den britiske kongefamilien innehar embetet som stormester.
Historiske hovedsteder
Dette er en liste over historiske hovedsteder, byer som en gang var hovedstad i et land, men som ikke lenger har denne statusen enten fordi landet ikke lenger eksisterer, fordi hovedstaden ble flyttet, eller fordi hovedstaden fikk nytt navn.
Arthur Balfour
Arthur James Balfour (født 25. juli 1848 i Whittingehame i dagens East Lothian i Skottland, død 19. mars 1930 i Fisher's Hill nær Woking i Surrey i England) var en britisk politiker, og Storbritannia og Irlands statsminister fra 1902 til 1905.
Playback
Playback er en samleboks med Tom Petty og the Hearbreakers, utgitt i 1995. Det inneholder populære albumspor, B-sider, tidligere uutgitte outtakes, samt sanger fra Pettys tidligere band, Mudcrutch.